Аԥснытәи аҳәынҭқарратә жәлар рыкәашаратә ансамбль "Кавказ" еиҿкаан 1990 шықәса рзы.
Ансамбль алахәын Урыстәыла, Ҭырқәтәыла, Германиа, Польша, егьырҭ Азиеи Европеи атәылақәа рҟны имҩаԥысуаз афестивальқәа. Ианашьахон аԥхьахәқәа.
2004 шықәса рзы "Аԥсны ахореографиатә ҟазара арҿиараҿы илагаламҭақәа рзы" Кандид Ҭарба ианашьан аорденом "Ахьӡ-Аԥша" II аҩаӡара. 2009 шықәса рзы – Аԥсны Жәлар рартист ҳәа ахьӡ ихҵахоит. 2011 шықәса рзы Дмитри Медведев Идҵала Кандид Ҭарба ианашьахоит аурыс-аԥсуа еизыҟазаашьақәа рҿы илшарақәа рзы Аиҩызара аорден.
Кандид Ҭарба иԥсҭазаара далҵит амҽыша, лаҵарамза 1 2016 шықәса рзы.